text: [{"text_idx": "#000003", "text": "Eftir at Hasfjord i\u0301 gja\u0301r aftan a\u0301 klassasy\u0301n var kla\u0301rur at seta i\u0301 sigling aftur, stungu trupulleikar seg upp vi\u00f0 bo\u0301vskru\u0301vuni. Um somu ti\u0301\u00f0 fekk Hasfjord aftur um skru\u0301vuna. Hetta er a\u00f0ru fer\u00f0 upp a\u0301 stutta ti\u0301\u00f0, at skipi\u00f0 f\u00e6r um skru\u0301vuna i\u0301 Skopunar Havn. I\u0301 fj\u00f8r fekk Hasfjord eisini um skru\u0301vuna har."}, {"text_idx": "#000005", "text": "Ta\u0301 var talan um eitt traktordekk, og avlei\u00f0ingin var ein kostna\u00f0armikil umv\u00e6ling av gearunum. I\u0301 si\u0301\u00f0sta ma\u0301na\u00f0a var talan um eitt lastbiladekk, to\u0301 ta\u00f0 ikki var sto\u0301rur ska\u00f0i. Ta\u00f0 kostar to\u0301 b\u00e6\u00f0i ti\u0301\u00f0 og pening at fa\u0301a skipi\u00f0 siglingarkla\u0301rt aftur."}, {"text_idx": "#000006", "text": "I\u0301 gja\u0301r ma\u0301tti sleipari tilkallast u\u0301r Havn at flyta Hasfjord fra\u0301 bryggju, so Ternan slapp. Kavari ma\u0301tti koma u\u0301r Havn at taka dekki\u00f0 av skru\u0301vuni vi\u00f0 hja\u0301lp fra\u0301 traktori hja\u0301 einum bo\u0301nda. Ta\u00f0 gekk a\u0301lei\u00f0 gott, og ska\u00f0i var ikki komin a\u0301 skru\u0301vu og pakkdo\u0301s. Sleipari og kavari kosta to\u0301 pening, og no\u0301gv ti\u0301\u00f0 gongur vi\u00f0 at fa\u0301a skipi\u00f0 siglingarkla\u0301rt."}, {"text_idx": "#000007", "text": "Skopunar Kommuna hevur fyri stuttari ti\u0301\u00f0 si\u0301\u00f0ani bo\u00f0a\u00f0 SSL fra\u0301, at kavari hev\u00f0i veri\u00f0 ni\u00f0ri og kanna havnina, og at har skuldu eingi dekk vera. SSL ba\u00f0 kavaran, i\u00f0 nu\u0301 fekk dekki\u00f0 av skru\u0301vuni a\u0301 Hasfjord, hyggja ni\u00f0ur undir skipi\u00f0. Har lo\u0301gu fimm dekk."}, {"text_idx": "#000008", "text": "I\u0301 si\u0301\u00f0sta ma\u0301na\u00f0a var\u00f0 eftir umb\u00f8n u\u0301r Sandoynni gj\u00f8rt av, at Hasfjord skuldi sigla longur, enn SSL hev\u00f0i m\u00e6lt til. Skipi\u00f0 er so miki\u00f0 gamalt og i\u0301 so ringum standi, at kostna\u00f0irnir bara \u00f8kjast dag fyri dag. Tann li\u0301tli m\u00f8guliga vinnugurin, i\u00f0 kundi veri\u00f0 vi\u00f0 s\u00f8lu til upph\u00f8gging, er nu\u0301 kanska etin upp."}, {"text_idx": "#000009", "text": "Fa\u0301ar dagar eftir avger\u00f0ina um at leingja siglingina, gekk h\u00f8vu\u00f0smotorurin heitur, ta\u0301 i\u00f0 eitt krumtapslei\u00f0i brendi av, og ska\u00f0i kom a\u0301 sonevndu s\u00f8luna a\u0301 krumtapsakslinum. Ta\u00f0 eydna\u00f0ist at finna fram til ein veitara i\u0301 Onglandi, i\u00f0 kundi umv\u00e6la umfatandi ska\u00f0an. Umv\u00e6lingin kostar einar 1,2 mio\u0301.kr, i\u00f0 SSL ikki hevur ja\u0301ttan til."}, {"text_idx": "#000011", "text": "Klassin veitti eftir sy\u0301ni\u00f0 Hasfjord eitt fyribils loyvi, i\u00f0 er galdandi inntil ha\u0301lvan juni treyta av, at ein EEXI u\u0301trokning fyri CO-2 u\u0301tla\u0301ti\u00f0 er avgreidd og til ta ti\u0301\u00f0 go\u0301\u00f0kend. Sertifikati\u00f0 er vanliga ikki eitt krav til SSL-ferjurnar, i\u00f0 eru i\u0301 innanlands sigling, men er eitt krav til Hasfjord, ti\u0301 skipi\u00f0 hevur siglt i\u0301millum lond seinastu fimm a\u0301rini."}, {"text_idx": "#000012", "text": "V\u00e6ntandi fer Hasfjord aftur i\u0301 sigling ty\u0301sdagin 23. mai."}]